विद्यालयों में गुणवत्तापूर्ण शिक्षा पर दिया जोर
सोमवारको उत्कमित प्राथमिक विद्यालय प्रांगण में तोडांगहातु मुखिया रोयवारी लागुरी की अध्यक्षता में ग्रामसभा विद्यालय प्रबंधन समिति की संयुक्त बैठक हुई। इसमें तोडांगहातु उत्क्रमित प्राथमिक विद्यालय माटासाई में नमांकित 6-14 वर्ष के सभी बच्चों की नियमित उपस्थिति क्वालिटी एजुकेशन को लेकर गंभीरता से चर्चा की। संयुक्त बैठक में शिक्षा के गिरते स्तर को लेकर चिंता जताई गई। साथ ही विद्यालय से अभी तक छूटे बच्चे, विद्यलय किसी कारणवश बीच में छोड़ चुके बच्चे को पुन: विद्यालय से जोड़ने को लेकर चर्चा की गई। बैठक में अपना विचार देते हुए मुखिया रोयवारी लागुरी ने कहा कि सरकारी विद्यालय में हर सुविधा बच्चों को दी जा रही है। बावजूद बच्चों का विद्यालय से दूर रहना चिंता का विषय है। अभिभावक सिर्फ बच्चों का विद्यालय में नमांकन करा देना ही उनकी जिम्मेदारी नहीं है। बच्चों की पढ़ाई-लिखाई शैक्षणिक कार्यों का मूल्यांकन करना भी सबकी जिम्मेवारी है। उन्होंने कहा- विद्यलय में एमडीएम संचालन के नही बल्की बच्चों की गुणवत्तापूर्ण शिक्षा के लिए अभिभावक आगे आएं। महिलाएं विशेष कर अपने बच्चों को नियमित स्कूल भेजें। 2-5 वर्ष के बच्चों काे आंगनबाड़ी केंद्र में नमांकन कराएं। मुखिया ने कहा- बच्चों की प्रथम पाठशाला उसका घर होता है। मुंडा जुमल तिरिया ने बच्चों को विद्यालय भेजने पर जोर दिया। बैठक में सीआरपी बबनकिशोर कर, पारा शिक्षक रविशंकर गोप, मध्य विद्यालय तोडांगहातु के प्रबंधन समिति के अध्यक्ष शंकर लागुरी, माटासाई प्राथमिक विधालय के अध्यक्ष बीशु लागुरी, वार्ड सदस्य शांति लागुरी, रमेश लागुरी मौजूद थे।
ग्राम सभा में उपस्थित तोडांगहातु के ग्रामीण अन्य।
hin_Deva hin_Deva hin_Deva